సిద్ది
మధ్యప్రదేశ్ రాష్ట్ర 51 జిల్లాలలో సిద్ది జిల్లా ఒకటి. సిద్ది పట్టణం జిల్లాకేంద్రంగా ఉంది. జిల్లా రేవా డివిషన్లో ఉంది.
సిద్ది జిల్లా మధ్యప్రదేశ్లో ఉంది. జిల్లాకు అధిక చరిత్రక మరియు సాంస్కృతిక ప్రాధాన్యత ఉంది. జిల్లా రాష్ట్ర ఈశాన్య భూభాగంలో ఉంది. సిద్ది ప్రకృతి సౌందర్యానికి ప్రత్యేక గుర్తింపును కలిగి ఉంది. జిద్ది జిల్లాలో విస్తారమైన ఖనిజ సంపద ఉంది. నదులు ఈ జిల్లాలో సముద్రంలో సంగమిస్తున్నాయి. జిల్లాలో బొగ్గు నిక్షేపాలు ఉన్నాయి. ఇవి దేశంలోని ప్రధాన పరిశ్రమలకు అవసరమైన ముడిసరుకును అందిస్తుంది.జిల్లాలో " ది వింధ్యా సూపర్ థర్మల్ పవర్ స్టేషను " నుండి విశాలమైన ప్రాంతానికి విద్యుత్తు సరఫరా జరుగుతుంది. జిల్లా సాంఘిక - సాంస్కృతిక వైవిధ్యం మరియు గిరిజన సంప్రదాయ చరిత్ర కలిగి ఉంది. కైమూర్, కెహెజుయా మరియు రాణిముండా కొండలు, పుష్పాలతో మరియు మహువా సువాసనలతో కాలుష్య నివారణ చేస్తున్న అరణ్య ప్రాంతాలు పర్యాటకులను రంజింపజేస్తున్నాయి. మొత్తం సిద్ది జిల్లా ప్రాంతం రేవా రాజాస్థానంలో భాగంగా ఉండేది.
2006 గణాంకాలను అనుసరించి పచాయితీ రాజ్ మంత్రిత్వశాఖ భారతదేశ జిల్లాలు (640) లో వెనుకబడిన 250 జిల్లాలలో సిద్ది జిల్లా ఒకటి అని గుర్తించింది. . బ్యాక్‌వర్డ్ రీజన్ గ్రాంటు ఫండు నుండి నిధులను అందుకుంటున్న మధ్యప్రదేశ్ రాష్ట్ర 24 జిల్లాలలో ఈ జిల్లా ఒకటి.తరువాత ఈ ప్రాంతంలో కసౌటా రేవా నుండి బఘేలా రాజపుత్రులు ప్రవేశించారు. వారు రేవాలో 19వ శతాబ్దం ప్రారంభంలో ప్రవేశించారు. వారు సిద్ది పశ్చిమ ప్రాంతాన్ని పాలించారు. 
(చుర్హత్/రాంపూర్). దేశానికి స్వతంత్రం లభించే వరకు వారి పాలన కొనసాగింది. చుర్హత్ చివరి పాలకుడు రావు బహదూర్ సింగ్జీ. (అర్జున్‌సింగ్ అన్న).
బర్ది ఖాతై చెందిన రాజా కాంత్ దేవ్ సోనే నదీతీరంలో ఉన్న తమ పూర్వీక రాజభవనంలో నివసిస్తున్నాడు. ఆయన భారతీయ జనతాపార్టీకి సభ్యుడుగా చురుకుగా పార్టీకార్యక్రమాలలో భాగస్వామ్యం వహిస్తున్నాడు.
సిద్ది జిల్లా రాష్ట్ర వాయవ్య భూభాగంలో 22",47"5" నుండి 24.42"10" డిగ్రీల ఉత్తర అక్షాంశం మరియు 81:18"40 నుండి 82"48"30 డిగ్రీల తూర్పు రేఖాంశంలో ఉంది. జిల్లా ఈశాన్య సరిహద్దులో సిగ్రౌలి జిల్లా, తూర్పు సరిహద్దులో చత్తీస్‌ ఘడ్ రాష్ట్రం మరియు పశ్చిమ సరిహద్దులో రేవా జిల్లా ఉన్నాయి. 2001 గణాంకాలను అనుసరించి జిల్లా జనసంఖ్య 18,31,152 (రాష్ట్ర జనసంఖ్యలో 3.03%).
సిద్ది జిల్లాలో బఘేలి భాష వాడుకలో ఉంది. ఇది హిందీ భాషను పోలి ఉంటుంది. ఈ భాష 72.91% ప్రజలకు వాడుక భాషగా ఉంది.
1980లో అర్జున్ సింగ్ మధ్యప్రదేశ్ ముఖ్యమంత్రిగా ఉన్న సమయంలో సిద్ది జిల్లాలో విద్యాసంబంధిత విషయాల అభివృద్ధి అవకాశాలను పరిశీలించడానికి ఒక కమిటీ రూపొందించబడింది. 
ఈ పరిశీలలో జిల్లాలో మొదటి పాఠశాల మరియు మొదటి పట్టదారి ఎవరు అన్న విషయంలో ఆసక్తికరమైన విషయాలు వెలుగులోకి వచ్చాయి. 
జిల్లాలో ప్రధానంగా మధ్వాస్ మొదటి పట్టదారిగా భావిస్తూ వచ్చారు. కాని పరిశీలనలో చుర్హత్ తాలూకాలోని ఝల్వార్ గ్రామవాసి అయిన శ్రీ బహదూర్ సింగ్ మొదటి పట్టదారిగా నిర్ణయించబడింది. 1924లో ఆయన బి..ఎ పట్టా పుచ్చుకుని 1926లో ఎల్.ఎల్.బి పట్టా అలహబాదులో పుచ్చుకున్నాడు. తరువాత ఆయన ఝాల్వార్‌ గ్రామానికి వచ్చి ప్రాక్టీస్ ప్రారంభించాడు. ఆయన వారసులు ఇప్పటికీ ఝల్వార్ గ్రామంలో నివసిస్తున్నారు. వీరిలో బతక్ ప్రతాప్ వద్ద జిల్లా గురించిన చారిత్రక వివరాలు లభిస్తున్నాయి.
సర్వే సమయానికి జిల్లాలో 100 సంవత్సరాలకు పూర్వం 1880 ప్రారంభించబడిన పాఠశాల ఉన్నట్లు కనుగొనబడింది.
జిల్లాలో " సంజయ్ గాంధి నేషనల్ పార్క్ " ఒక ప్రత్యేక ఆకర్షణగా ఉంది. ఇందులో తెల్లని పులులు, నల్లని బక్ మరియు పలు అందమైన వన్యమృగాలు ఉన్నాయి. భగదారణ్య వద్ద సన్ నది సమీపంలో " సన్ గడియా " కూడా పర్యాటక ఆకర్షణగా ఉంది. సిద్ది జిల్లాకు 60కి.మీ దూరంలో మఝౌలీ సమీపంలో ఉన్న పసిలి రెస్ట్ హౌస్ కుడా ఒక ప్రత్యేక పర్యాటక ఆకర్షణగా ఉంది. దీనిని 
అంషుల్ శ్రీవాత్సవ విమానం ఆకారంలో రూపొందించాడు.